OpenLLM-France/wikimedia huggingface dataset:
# Premi UPC de Ciència-Ficció

Els Premis UPC de ciència-ficció és concedit des de 1991 per la Universitat Politècnica de Catalunya (UPC) que, a la seva web diu "En el marc d'un conjunt d'iniciatives de dinamització cultural i artística impulsades pel Consell Social, i amb l'objectiu d'una educació integral, es va organitzar per primera vegada aquest premi l'any 1991. La ciència-ficció és el gènere literari més adequat per a una universitat com la UPC, perquè unifica els conceptes de ciència, tècnica i literatura, i introdueix els estudiants en conceptes de ficció que corresponen a la realitat." Ha estat impulsat per Miquel Barceló profesor de la UPC i escriptor. Les obres premiades estan publicades per edicións B a la seva col·lecció NOVA. Entre altres invitats han acudit a l'entrega dels premis Marvin Minsky, Brian W. Aldiss, Orson Scott Card. En 2011 no hi ha convocatòria, i des de 2012 és bianual, sense dotació econòmica, i entre 2012 i 2016 el llibre només es publicà digitalment.

## Referències

* ↑ http://bibliotecnica.upc.es/cienciaficcio/premi_upc/catala/presentacio.asp Arxivat 2012-01-02 a Wayback Machine.
* ↑ http://www.edicionesb.es/catalogo/coleccion.php?id=5&inicio=0
* ↑ «Novetats en el Premi de ciència-ficció de la UPC». El Biblionauta, 06-09-2017. Arxivat de l'original el 2020-02-26. [Consulta: 20 febrer 2019].

## Enllaços externs

* UPC premis del consell social Premi UPC de Ciencia-Ficcio Arxivat 2012-02-03 a Wayback Machine.
* YouTube Presentació Premi UPC CF 2010 M. Barceló
* YouTube Entrega del Premi UPC de Ciència Ficción de 2010
* YouTube Neal Stephenson i Pedro Jorge Romero Premio UPC Ciencia Ficción 2009
# Sàndal

El sàndal (Santalum album) és una espècie botànica originària de l'Índia i altres parts de l'Àsia. La seva fusta és coneguda per les seves talles i perquè d'ella s'obté l'oli volàtil que s'usa en herbolària. L'originari de l'Índia és el que produeix millors fusta i olis. Les espècies que es cultiven a la resta del món no són tan properes a l'espècie del continent indi, però també reben el nom de sàndal i la seva fusta és també aromàtica.
A l'Índia, el sàndal és un arbre sagrat, i el govern ho ha declarat propietat nacional per preservar-lo de la desforestació a la qual s'ha vist exposat. Només permeten la seva tala quan l'exemplar té més de 30 anys de vida, moment en el qual comença a decaure bo i anunciant la seva mort. Cal tenir en compte que el tronc triga uns 25 anys a obtenir uns 6 cm de gruix.
És utilitzat en rituals com a aromatitzant per mirar d'assolir l'harmonia espiritual.
Per preservar aquesta espècie vulnerable de la sobreexplotació, la legislació la protegeix, i el seu cultiu és investigat i desenvolupat.

## La fusta

És de textura fina i regular, de gra recte. Tot just lat, la fusta és de color marró groguenc, però al mateix temps pren un color marró més fosc. S'asseca sense esquerdar i és de fàcil tractament en fusteria, encara que també la utilitza per crear encens.

### Característiques

* Densitat mitjana al 12% d'H : 950 kg/m³
* Duresa : dura
* Velocitat d'assecat : lenta
* Defectes d'assecat : deformacions
* Fongs : durable - molt durador
* Insectes : durable

## Utilització

Els encenalls de la manipulació són destil·lats per a obtenció d'olis que s'utilitzen fonamentalment en perfumeria. També es pot obtenir del cor de l'arbre i de les seves arrels. Mentre es talla amb destral surt l'oli aromatitzant.
La fusta, en canvi, és emprada en ebenisteria per a la talla de capses, vasos, pintes i altres petits objectes. En el passat va ser molt utilitzada per a la fabricació de vaixells.

## Vegeu també

* Santalaceae

## Referències

* ↑ «Sàndal». Cercaterm. TERMCAT, Centre de Terminologia.
* ↑ http://www.newcrops.uq.edu.au/newslett/ncnl2-54.htm Detalls en Universitat de Queensland
* ↑ Australian Arid Lands Botanic Garden - Plants : Sandalwood, Santalum spicatum
* ↑ http://www.fpc.wa.gov.au/pdfs/sandalwood_detail.pdf Arxivat 2006-09-20 a Wayback Machine. Detalls a WA Gov

## Enllaços externs

* Sàndal
# Grammostola aureostriata

Grammostola aureostriata és una espècie d'aranya migalomorfa de la família Theraphosidae; és una de les taràntules més grans, ja que aconsegueix els 20-22 cm. Tendeix a ser una de les espècies més dòcils, la qual cosa li converteix en una atractiva mascota. És també bastant ostentosa en aparença, posseeix llargs pèls de colors clars per tot el seu cos i ratlles daurades en les seves potes, particularment en els genolls.

## Nom

El nom de l'espècie deriva del llatí aureus "or" i striatus "a ratlles".
# Brasil Tennis Cup 2013

El Torneig de Florianópolis 2013, també conegut com a Brasil Tennis Cup 2013, una competició tennística disputada sobre pista dura que pertany als International Tournaments. L'edició inaugural se celebrà entre el 24 de febrer i el 3 de març del 2013 a Florianópolis, Brasil.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | V. Williams | 6 | 2 | 7 |
| | G. Muguruza | 4 | 6 | 5 | 1 | V. Williams | 6 | 6 |
| Q | B. García Vidagany | 4 | 6 | 4 | 5 | M. Rybáriková | 4 | 0 |
| 5 | M. Rybáriková | 6 | 3 | 6 | | | | | 1 | V. Williams | 6 | 4 | 5 |
| | O. Puchkova | 3 | 6 | 6 | | | | | | O. Puchkova | 4 | 6 | 7 |
| | C. Garcia | 6 | 3 | 3 | | O. Puchkova | 6 | 6 | | | | | |
| | J. Čepelová | 7 | 6 | | | J. Čepelová | 1 | 1 | | | | | |
| 8 | A. Beck | 6⁶ | 4 | | | | | | | | | | | O. Puchkova | 2 | 6 | 4 |
| | M. Niculescu | 6 | 6 | | | | | | | | | | | M. Niculescu | 6 | 4 | 6 |
| Q | T. Mrdeža | 1 | 1 | | | M. Niculescu | 6 | 6 | | | | | |
| | T. Babos | 6 | 6 | | | T. Babos | 3 | 2 | | | | | |
| 4 | C. Scheepers | 1 | 2 | | | | | | | M. Niculescu | 6 | 6 | |
| 7 | K. Mladenovic | 6 | 6 | | | | | | 7 | K. Mladenovic | 0 | 2 | |
| | T. Malek | 2 | 1 | | 7 | K. Mladenovic | 6 | 6 | | | | | |
| WC | B. Haddad Maia | 6 | 2 | 6$^3$ | | M. Czink | 4 | 3 |
| | M. Czink | 1 | 6 | 7 | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Anabel Medina Garrigues Iaroslava Xvédova | 6 | 6 | |
| | Florencia Molinero Adriana Pérez | 1 | 1 | | 1 | Anabel Medina Garrigues Iaroslava Xvédova | 6 | 4 | [10] |
| 3 | Tímea Babos Kimiko Date-Krumm | 6 | 6 | | 3 | Tímea Babos Kimiko Date-Krumm | 3 | 6 | [5] |
| | Shahar Pe'er Chanelle Scheepers | 2 | 2 | | | | | | | 1 | Anabel Medina Garrigues Iaroslava Xvédova | 6 | 6 |
| | Maria Fernanda Alves Mirjana Lučić-Baroni | 2 | 6 | [9] | | | | | | | Anne Keothavong Valéria Savinikh | 0 | 4 |
| | Anne Keothavong Valéria Savinikh | 6 | 1 | [11] | | Anne Keothavong Valéria Savinikh | 6 | 1 | [10] |
| WC | Carla Forte Beatriz Haddad Maia | 3 | 2 | | | Kristina Barrois Tatjana Malek | 4 | 6 | [6] |
| | Kristina Barrois Tatjana Malek | 6 | 6 | | | | | | |

## Enllaços externs

* Web oficial Arxivat 2014-02-07 a Wayback Machine. (portuguès)
* Quadre individual femení PDF
* Quadre dobles femenins PDF
Florianópolis :
2013
2014
2015
2016 :
Sony Ericsson WTA Tour 2013
< 2012
2014 > :
WTA Championships, Istanbul  · WTA Tournament of Champions, Sofia :
# Antonin Rolland

Antonin Rolland (Sainte-Euphémie, Ain, 3 de setembre de 1924) és un ciclista francès, ja retirat, que fou professional entre 1946 i 1963. En el seu palmarès destaquen dues etapes al Tour de França, el 1952 i 1955, i una al Giro d'Itàlia de 1957. Al Tour de França va vestir el mallot groc durant 12 etapes el 1955.

## Palmarès

* 1947
** 1r del Gran Premi d'Amplepuis
** 1r del Circuit dels Colls de Beaujolais
** 1r del Circuit de Bresse
* 1948
** 1r de la Poly Lionesa
** 1r del Premi d'Avignon
* 1949
** Vencedor de 2 etapes al Circuit de les Sis Províncies
* 1950
** 1r del Circuit de les 6 Províncies
** 1r del Gran Premi del Midi Libre
* 1951
** 1r de la Bourg-Ginebra-Bourg
* 1952
** 1r de la Bourg-Ginebra-Bourg
** 1r del Premi d'Ussel
** 1r del Premi de Macau
** Vencedor d'una etapa al Tour de França
* 1953
** Vencedor d'una etapa a la Volta a Algèria
** Vencedor d'una etapa al Critèrium del Dauphiné Libéré
** 1r del Premi de Bellegarde
* 1954
** Vencedor d'una etapa del Tour del Sud-Est
* 1955
** 1r de la Bourg-Ginebra-Bourg
** 1r del Premi de Cluny
** Vencedor d'una etapa al Tour de França
* 1956
** 1r del Gran Premi del Midi Libre
** 1r de la Bourg-Ginebra-Bourg
** 1r del Premi d'Oyonnax
* 1957
** 1r del Gran Premi de Canes
** 1r del Premi de Mâcon
** Vencedor d'una etapa al Giro d'Itàlia
* 1958
** 1r de la Giro a Sardenya i vencedor d'una etapa
* 1959
** 1r del Premi de La Charité-sur-Loire

### Resultats al Tour de França

* 1949. 45è de la classificació general
* 1950. 29è de la classificació general
* 1952. 21è de la classificació general i vencedor d'una etapa
* 1953. 7è de la classificació general
* 1954. 19è de la classificació general
* 1955. 5è de la classificació general i vencedor d'una etapa. Porta el mallot groc durant 12 etapes
* 1956. 35è de la classificació general
* 1957. 39è de la classificació general
* 1958. 66è de la classificació general
* 1960. 59è de la classificació general

### Resultats al Giro d'Itàlia

* 1957. 10è de la classificació general i vencedor d'una etapa
* 1958. 58è de la classificació general

### Resultats a la Volta a Espanya

* 1960. 14è de la classificació general

## Referències

* ↑ «ROLLAND Antonin». [Consulta: 21 novembre 2024].
* ↑ «Palmarès d'Antonin Rolland (Fra)». [Consulta: 21 novembre 2024].
* ↑ Galametz, Frédérique; Bouvet, Philippe. The Official Encyclopedia of the Yellow Jersey: 100 Years of the Yellow Jersey (Maillot Jaune) (en anglès). Octopus, 2019-06-13. ISBN 978-0-600-63648-9.

## Bibliografia

* Auto-édition. Antonin Rolland (en francès), juin 2019, p. 100.
* Editions du Poutan. Passe ton Tour Tonin (en francès), avril 2023, p. 256. ISBN 978-2-37553-170-9.

## Enllaços externs

* Palmarès i biografia d'Antonin Rolland (francès)
# Amanitàcies

Les Amanitàcies (Amanitaceae) són una família de fongs basidiomicets. La família, comunmen anomenada la família Amanita, és de l'ordre dels Agaricals. Bàsicament consisteix en el gènere Amanita, però també inclou el gèneres Limacella i Torrendia.

## Algunes espècies notables d'amanitàcies

* Amanita caesarea, Ou de reig
* Amanita muscaria, Reig bord
* Amanita pantherina, Pigat
* Amanita phalloides, Farinera borda

## Enllaços externs

* Informació sobre les amanitàcies
* Imatges Arxivat 2007-09-27 a Wayback Machine.
* Més imatges Arxivat 2008-08-27 a Wayback Machine.
* Pàgina molt completa
# Borda de Sarrado

La Borda de Sarrado és una borda del terme municipal de Sarroca de Bellera, del Pallars Jussà, dins de l'antic terme ribagorçà de Benés.
Està situada al nord-est del poble de Manyanet, a la dreta del riu de Manyanet. En els mapes no surt el seu nom, malgrat ser un topònim recollit en el nomenclàtor oficial.

## Enllaços externs

* Institut Cartogràfic de Catalunya
# Philipp Mohler

Philipp Mohler (Kaiserslautern, 26 de novembre de 1908 - Frankfurt del Main, 11 de setembre de 1982) va ser un compositor alemany. De 1958 a 1976 va ser director de la Musikhochschule Frankfurt del Main.
Mohler va estudiar a l'Acadèmia de Música de Múnic, entre d'altres, Joseph Haas. El 1928 es va fer membre de la fraternitat catòlica ""KDStV Aenania Munich". Després de treballar com a mestre i director d'orquestra a Múnic, Nuremberg i Landau es va establir el 1940 com a successor d'Hugo Distler va ensenyar composició i direcció d'orquestra a la Acadèmia de Música de Stuttgart. A partir de 1943 va ocupar una càtedra. El 1958 es va convertir en director de la "Musikhochschule Frankfurt", nomenament, que va dirigir fins a 1976 (fins a l'any 1973). Va treballar, a més de la música orquestral i de cambra, un enfocament creatiu Mohler música vocal, en la qual també va compondre cançons, cors i cantates per a joves i aficionats. A més del seu mestre Joseph Haas, Paul Hindemith també va influir en l'estil de Mohler.
Mohler va rebre diversos premis, incloent el Ordre de Mèrit primera classe (1968), la Gran Creu del Mèrit (1974), la Medalla Goethe de l'Estat de Hesse (1975) i la placa Peter Cornelius de Renània-Palatinat (1976). L' Associació de Cant Palatine li atorga una medalla a Philipp Mohler en el seu honor.

## Bibliografia

* Friedrich Blume (ed.): La música en la història i el present, 1a edició, 1949-1986
* Carl Dahlhaus, Hans Heinrich Eggebrecht (ed.): Brockhaus Riemann Música enciclopèdia, Volum 3. Schott Mainz, Piper Múnic, 3a edició, 1989, (ISBN 3795783011).
# TS Polonia Bytom

El TS Polonia Bytom (Towarzystwo Sportowe Polonia Bytom) és un club de futbol polonès de la ciutat de Bytom (Silèsia).

## Història

El club es va fundar el 4 de gener de 1920 durant els mesos de la insurrecció de Silèsia. A finals del 1922, com a resultat del Plebiscit de l'Alta Silèsia, Bytom esdevingué part d'Alemanya i el club deixà d'existir.
El maig de 1945, nombrosos jugadors i directius d'un dels clubs polonesos més destacats, el Pogoń Lwów, arribaren a Bytom i decidiren reviure el Polonia. El 17 de maig de 1945 el club jugà el seu primer partit en més de dues dècades, derrotant el Warta Poznań per 3-2. El juny de 2007, el Polonia Bytom, després de molts anys, va tornar a l'Ekstraklasa. No obstant això, l'any 2011, el club va baixar a la I liga després d'acabar al darrer lloc de la taula amb només sis victòries durant tota la temporada.
El Polonia és considerat el successor del Pogon Lwow, de fet, el seu logotip és molt similar al d'aquest club de Lwów, així com els seus colors el vermell i el blau.

## Palmarès

* Lliga polonesa de futbol:
** 1954, 1962
* Copa polonesa de futbol:
** Finalista el 1963–64, 1972–73, 1976–77
* Copa Intertoto de la UEFA:
** 1964-65, 1967, 1970
* International Soccer League:
** 1965

## Jugadors destacats

* Zygmunt Anczok
* Jan Banaś
* Jan Liberda
* Edward Szymkowiak

## Referències

* ↑ http://fussball.wettpoint.com/en/archives/table/ekstraklasa_2010_poland.html "Fussball – League Table Ekstraklasa Season 2010/11 Poland" Retrieved 15 August 2011
* ↑ «Poland - List of Champions». rsssf.com. [Consulta: 3 juliol 2024].
* ↑ «Poland - List of Cup Finals». rsssf.com. [Consulta: 3 juliol 2024].

## Enllaços externs

* Web oficial
* Web oficial de seguidors Arxivat 2013-11-27 a Wayback Machine.
# Plagiodontia

Plagiodontia (gr. 'dent obliqua') és un gènere de rosegadors histricomorfs de la família Capromyidae, coneguts vulgarment com a huties.

## Taxonomia

En aquest gènere s'enquadren les següents quatre espècies, tres d'elles extintes:
* P. aedium F. Cuvier, 1836
* P. araeum † Ray, 1964
* P. ipnaeum † Johnson, 1948
* P. spelaeum †
# Bratski (Novoberezanski)

Bratski - Братский (rus) és un possiólok que pertany al possiólok de Novoberezanski (krai de Krasnodar, Rússia). Es troba a les terres baixes de Kuban-Azov, al sud del riu Beissug. És a 23 km al nord de Korenovsk i a 81 km al nord-est de Krasnodar.
# Australidelfs

Els australidelfs (Australidelphia) són el superordre que comprèn aproximadament tres quartes parts dels marsupials, incloent-hi tots els que viuen a Australàsia i una espècie d'Amèrica del Sud.
* Ordre Microbiotheria (una espècie)
** Família Microbiotheriidae: Dromiciops gliroides
* Ordre Dasyuromorphia (71 espècies)
** Família † Thylacinidae: llop marsupial i altres tilacínids
** Família Dasyuridae: ratolins marsupials, gats marsupials, diables de Tasmània i afins
** Família Myrmecobiidae: numbats
* Ordre Peramelemorphia (21 espècies)
** Família Thylacomyidae: bilbis
** Família †Chaeropodidae: bàndicut de peus de porc
** Família Peramelidae: bàndicuts i afins
* Ordre Notoryctemorphia (2 espècies)
** Família Notoryctidae: talps marsupials
* Ordre Diprotodontia (117 espècies)
** Família Phascolarctidae: coales
** Família Vombatidae: uombats
** Família Phalangeridae: pòssums i cuscussos
** Família Burramyidae
** Família Tarsipedidae: pòssums de la mel
** Família Petauridae: pòssums ratllats, pòssums de Leadbeater, petaures del ventre groc, petaures del sucre, petaures gràcils, petaures esquirol
** Família Pseudocheiridae: pòssums de cua anellada i afins
** Família Potoroidae: cangurs rata
** Família Acrobatidae: pòssums pigmeus acròbates i pòssums pigmeus de cua de ploma
** Família Hypsiprymnodontidae: cangur rata mesquer
** Família Macropodidae: cangurs, ualabis i afins
# Borda de Savoia

La Borda de Savoia és una borda del terme municipal de Conca de Dalt, dins de l'antic terme d'Hortoneda de la Conca, pertanyent a l'antiga caseria dels Masos de la Coma, al límit nord-est del municipi.
És una de les bordes dels Masos de la Coma, a la Coma d'Orient. És. juntament amb la Borda de Savoia, una de les dues que ocupen l'extrem oriental de la coma. Totes les altres són a ponent d'aquestes dues bordes.
Aquesta borda ja és del tot desapareguda, ja que només en queden algunes traces, a part del topònim.

## Enllaços externs

* Institut Cartogràfic de Catalunya
# Bratski (Pérvaia Siniükha)

Bratski - Братский (rus) - és un khútor del krai de Krasnodar, a Rússia. Es troba als vessants septentrionals del Caucas, a la vora del riu Siniükha, afluent del Txamlik. És a 26 km a l'est de Labinsk i a 167 km a l'est de Krasnodar.
Pertany al khútor de Pérvaia Siniükha.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* El municipi en un lloc web no oficial del raion (rus).
* Mapa topogràfic soviètic a maps.vlasenko.net (rus)
# Bartatua

Bartatua o Partatua (de l'accadi 𒁹𒁇𒋫𒌅𒀀); Partitava o Partatava (de l'escita Pṛtatavah o *Pr̥ϑutavah); o Protòties (esmentat per Heròdot, en grec antic: Προτοθύης Protothýes) va ser un rei escita. Probablement era fill d'Ispakaia.
Va propiciar un acostament pacífic amb els assiris, i va proposar casar-se amb Šērūʾa-ēṭirat, una filla del rei Assarhaddon. Es conserva la correspondència entre Bartatua i un personatge d'alt rang anomenat Xamaix, on explica les intencions del rei escita i parla dels avantatges polítics si el casament es duia a terme. No se sap si finalment es van casar, però els escites van acabar amb les seves conquestes sobre Assíria, almenys fins al final del regnat d'Assurbanipal.
El país de Bartatua no ha estat identificat, però es pensa que es trobava entre el país dels cassites i Elam. El rei va tenir per successor a la seva mort al seu fill Màdies (en grec antic: Μαδύης, segons Heròdot).

## Referències

* ↑ Heròdot. Història (vol. I): Llibre I. Fundació Bernat Metge, 2000. ISBN 978-84-7225-757-3.
* ↑ Moya Galiano, Fabio. Escitas: señores del arco y la flecha. Còrdova: Almuzara, 2023, p. 75. ISBN 9788411313490.

## Bibliografia

* J. A. Delaunay. «Assarhaddon» A: Encyclopaedia Iranica [Consulta 30 de març de 2024]
# Artiofàbuls

Els artiofàbuls (Artiofabula) són un clade proposat per anàlisi molecular que fa de node agrupador dels clades dels suïns (porcs, babirusses, etc.) i dels cetruminants (remugants, cetacis i hipopòtams).
| Laurasiatheria | Eulipotyphla  Ferungulata   Pegasoferae   Chiroptera  Zooamata   Ferae   Carnivora  Pholidota  Perissodactyla   Cetartiodactyla   Tylopoda  Artiofabula   Suina   Cetruminantia   Ruminantia  Cetancodonta   Hippopotamidae  Cetacea |
# Borda de Vells

La Borda de Vells és una borda del terme municipal de la Torre de Cabdella, en el seu terme primigeni.
Està situada al sud-oest del poble d'Aguiró i al nord-oest del de Castell-estaó. És al vessant nord del Serrat de l'Aire, a la dreta del barranc de Pui Mener i a l'esquerra del de les Tarteres. Pertany a Guiró, malgrat ser més a prop de Castell-estaó.
A ponent seu hi ha la borda de Pau.

## Enllaços externs

* Institut Cartogràfic de Catalunya
# Revista internacional de biologia del desenvolupament

The International Journal of Developmental Biology és una revista científica d'accés obert revisada per parells que cobreix la investigació en biologia del desenvolupament. L'actual redactor en cap és Juan Arechaga ( Universitat del País Basc ). Va ser fundada el 1953 com Anales del desarrollo i va obtenir el seu nom actual el 1989.
La revista publica treballs sobre l'estudi del mecanisme del desenvolupament animal i vegetal en salut i malaltia i, en particular, investigacions que diluciden els principis de desenvolupament subjacents a les propietats de les cèl·lules mare i el càncer.

## Abstracció i indexació

La revista està resumida i indexada a MEDLINE / PubMed. Segons el Journal Citation Reports, la revista té un factor d'impacte de 1,903 el 2014, la qual cosa la situa en el lloc 35 de 41 revistes a la categoria "Biologia del desenvolupament".

## Referències

* ↑ http://www.ijdb.ehu.es/web/about-us. Editorial Board. The International Journal of Developmental Biology. Accessed on May 1, 2020.
* ↑ «About | The International Journal of Developmental Biology». [Consulta: 24 maig 2024].
* ↑ «Journals Ranked by Impact: Developmental Biology». A: 2014 Journal Citation Reports. Science. Thomson Reuters, 2015 (Web of Science).
# Tallavent

Un tallavent, trencavent o paravent és una plantació d'arbres o arbusts, generalment lineal, situada perpendicularment a la direcció dels vents desfavorables per tal de disminuir-ne els efectes.
Els tallavents tenen com a objectiu de fer una pantalla davant del vent i protegir el sòl de l'erosió.
Normalment es planten en els límits de les parcel·les en explotacions agrícoles.
Si està ben dissenyat un tallavent redueixen el cost de la calefacció i la refrigeració i estalvien energia.
També es planten tallavents per aturar la neu. Forneixen un hàbitat adequat per a la vida silvestre i en alguns casos tenen un aprofitament forestal.
De vegades serveixen per a mantenir fora de la vista les granges de les carreteres estant i disminueixen el soroll.
Hi ha també tallavents que no són vegetals.
Hi ha hagut grans projectes de plantació de tallavents com el de la Gran Muralla Verda de la Xina, el bosc de Genko a Rússia (oblast d'Ulianovsk) el pla de Stalin de 1948 a les estepes del sud de Rússia. El "Great Plains Shelterbelt" per combatre l'erosió de les grans Planes dels Estats Units i el del Canadà

## Referències

* ↑ Vocabulari forestal, Eduard Pares i Español, IEC, 1990
* ↑ http://www.termcat.cat/ca/Cercaterm
* ↑ "Russia and the Soviet Union", in Shepard Krech, John Robert McNeill, Carolyn Merchant, Encyclopedia of World Environmental History. Routledge, 2004. ISBN 0415937337. p. 1077
* ↑ R. Douglas Hurt. "Forestry on the Great Plains, 1902-1942." Arxivat 2009-12-23 a Wayback Machine. Accessed 2009-05-25.
* ↑ «Circling the Globe with Trees». Agriculture and Ari-Food Canada, 16-03-2009. Arxivat de l'original el 2011-07-16. [Consulta: 3 setembre 2009].
* ↑ Wark, Wayne. «Prairie Farm Rehabilitation Administration». The Encyclopedia of Saskatchewan. Great Plains Research Centre, 2006. Arxivat de l'original el 2009-08-20. [Consulta: 3 setembre 2009].
* ↑ Cherry, Evelyn. «Windbreaks on the Prairies». Documentary film. National Film Board of Canada, 1943. [Consulta: 26 novembre 2009].
# Chalcides minutus

Chalcides minutus és una espècie de sauròpsid (rèptil) de la família Scincidae que viu al nord d'Àfrica.

## Descripció

Espècie dels llangardaixos de tres dits, de morfologia semblant al Chalcides striatus i el Chalcides pseudostriatus, reconeguda recentment com a nova espècie (Caputo, 1993).

## Distribució

Es distribueix per algunes zones relativament humides del nord-est del Marroc, el terç més oriental del Rif, algunes localitats orientals de l'Atles mitjà i a les Muntanyes de Tlemcén a Algèria.
Ha estat localitzada a Melilla, al Río de Oro.